SET ปิดดิ่ง 13 จุด หลุดแนวรับ1,620จุด รับการเมืองภายในไม่ชัด-“ทรัมป์”ลั่นไม่พร้อมตกลงจีน
SET ปิดดิ่ง 13 จุด หลุดแนวรับ1,620จุด รับการเมืองภายในไม่ชัด-"ทรัมป์"ลั่นไม่พร้อมตกลงจีน โดยดัชนีปิดตลาดวันนี้ ที่ระดับ 1,619.36 จุด ลบ 12.68 จุด หรือ 0.78% มูลค่าการซื้อขาย 5.6 หมื่นล้านบาท
29 พ.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,619.36 จุด ลบ 12.68 จุด หรือ 0.78% มูลค่าการซื้อขาย 5.6 หมื่นล้านบาท 
10 หุ้นกดดัชนีวันนี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยวันนี้ปรับตัวลง ในทิศทางเดียวกับตลาดหุ้นในภูมิภาคเอเชียที่เคลื่อนไหวในแดนลบกันเป็นส่วนใหญ่ จากความกังวลสงครามการค้าระหว่างสหรัฐฯและจีน หลังจากประธานาธิบดีโดนัลด์ ทรัมป์ ได้ส่งสัญญาณว่าสหรัฐฯยังไม่พร้อมทำข้อตกลงการค้ากับจีน และอาจจะปรับขึ้นภาษีนำเข้าสินค้าจากจีนด้วย
ส่วนบ้านเราก็มีปัจจัยการเมืองที่ยังไม่ชัดเจน เนื่องจากพรรคประชาธิปัตย์ยังไม่ตอบรับการเข้าร่วมจัดตั้งรัฐบาลที่มีพรรคพลังประชารัฐเป็นแกนนำ ทำให้ความมั่นใจของนักลงทุนหดหายไป
สำหรับแนวโน้มการลงทุนในวันพรุ่งนี้ (30 พ.ค.) นายชัยยศ กล่าวว่า ตลาดฯมีโอกาสที่จะปรับตัวลง จากความกังวลสงครามการค้าที่ยืดเยื้อ และการเมืองในประเทศก็ยังไม่ชัดเจน พร้อมให้จับตาจีนจะเรียกเก็บภาษีนำเข้าสินค้าจากสหรัฐฯ มูลค่า 6 หมื่นล้านดอลลาร์ฯ สู่ระดับ 25% จากเดิมที่ระดับ 10% โดยมีผลบังคับใช้ในวันที่ 1 มิ.ย.ซึ่งเป็นการตอบโต้สหรัฐฯ
พร้อมให้แนวรับ 1,610-1,615 จุด ส่วนแนวต้าน 1,630 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่  
SCC     มูลค่าการซื้อขาย 4,255.01 ล้านบาท ปิดที่  448.00 บาท ลดลง 12.00 บาท
BDMS    มูลค่าการซื้อขาย 3,375.03 ล้านบาท ปิดที่   26.00 บาท ลดลง  0.50 บาท
CPALL   มูลค่าการซื้อขาย 2,186.87 ล้านบาท ปิดที่   79.00 บาท ลดลง  1.50 บาท
BBL     มูลค่าการซื้อขาย 2,048.18 ล้านบาท ปิดที่  195.00 บาท เพิ่มขึ้น 0.50 บาท
SCB     มูลค่าการซื้อขาย 1,792.27 ล้านบาท ปิดที่  128.50 บาท เพิ่มขึ้น 1.00 บาท
 
ตลาดหุ้นเอเชีย
